Stesen LRT Kinrara BK5

Stesen LRT Kinrara BK5 ialah stesen LRT di Puchong, Selangor dimana Laluan Sri Petaling berkhidmat di stesen ini. Stesen ini dinamakan sempena lokasi stesen di kawasan perumahan Bandar Kinrara 5 (BK5), Selangor. Stesen ini dibuka pada 31 Oktober 2015 sebahagian daripada projek Penyamburan Jajaran LRT yang meluaskan jajaran Laluan Sri Petaling daripada Stesen LRT Sri Petaling ke Stesen LRT Putra Heights melalui stesen ini. Ketika pembukaan, stesen ini merupakan terminus selatan bagi Laluan Sri Petaling.

Ciri-ciri stesen

Lokasi 
Stesen ini terletak di sepanjang Lebuhraya Bukit Jalil, Bandar Kinrara, Selangor. Terletak berhampiran stesen ini adalah SMK Seksyen 1 Bandar Kinrara, SMK Seksyen 4 Bandar Kinrara, SK Seksyen 1 Bandar Kinrara, Pasar Raya Besar Giant Bandar Kinrara, Apartmen Servis Eight Kinrara, Stadium Kriket Kinrara, Masjid Al-Ehsan, kawasan perumahan Bandar Kinrara 2, Bandar Kinrara 5 dan Bandar Kinrara 4.

Susunan stesen 

Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai dua platform sisi di atas ruang legar untuk perkhidmatan Laluan Sri Petaling. Terdapat kemudahan bagi Orang Kurang Upaya (OKU) seperti platform mesra OKU dan lif. Selain itu, terdapat 176 petak parkir kereta dan rak basikal yang boleh memuatkan sehingga 20 basikal.

Perkhidmatan Bas
Bas RapidKL laluan 541, T581 dan bas percuma Smart Selangor laluan SJ03 berkhidmat di stesen ini.

Rujukan

Laluan Sri Petaling
Stesen RapidKL
Kinrara BK5